Faro ble bygd opp av Cyprus Anvil Mining Corporation i 1969 for å huse arbeidere ved bly- og sinkgruven ved byen. Byen ble i løpet av det året rammet av skogbrann, men ble raskt gjenoppbygd, og vokste fram til å bli territoriets nest største bysamfunn. Gruven ved byen (Faro Mine) var Canadas største sinkgruve, og var en viktig del av Yukons økonomi i 1970-årene. På grunn av en nedgang i prisene på bly og sink, ble gruven stengt i 1982, noe som førte til en drastisk nedgang i Faros befolkning.